মিজানুর রহমান কিশোরগঞ্জ প্রতিনিধি,চিলাহাটি ওয়েব : নীলফামারীর কিশোরগঞ্জ উপজেলা প্রাথমিক শিক্ষা কর্মকর্তার উৎকোচ গ্রহন ও বিভিন্ন অনিয়মের অভিযোগে আগামী ১৭ সেপ্টেম্বর জেলা প্রাথমিক শিক্ষা অফিসে তদন্ত কার্যক্রম অনুষ্টিত হবে। তদন্ত করবেন রংপুর বিভাগীয় উপ-রিচালক কার্যালয়ের শিক্ষা কর্মকর্তা আসাদুজ্জামন চৌধুরী।উপজেলা প্রাথমিক শিক্ষা কর্মকর্তার কার্যালয় সুত্রে জানা গেছে,রনচন্ডী কুটিপাড়া সরকারী প্রাথমিক বিদ্যালয়ের প্রাধান শিক্ষক রেজাউল করিম তৃতীয় পর্যায়ের ১৫টি অস্তিত্বহীন বে-সরকারী প্রাথমিক বিদ্যালয় জাতীয় করনের জন্য সুপারিশ প্রতিবেদন দেয়ার নামে লাখ লাখ টাকা হাতিয়ে নেয়া এবং বদলী বানিজসহ বিভিন্ন অনিয়মের অভিযোগ করেন প্রাথমিক ও গণশিক্ষা মন্ত্রণালয়ে উপজেলা প্রাথমিক শিক্ষা কর্মকর্তা মাসুদুল হাসানের বিরোদ্ধে। অভিযোগের পরিপেক্ষিতে বিভাগীয় উপ-পরিচালক কার্যালয়ের শিক্ষা কর্মকর্তা আসাদুজ্জামান চৈাধুরী গত ৫ সেপ্টেম্বর ডিডি ১৩৯৫/৮নম্বর একটি স্বকারকে পত্র দিয়ে অভিযোগ কারী ও অভিযুক্ত কর্মকর্তাকে প্রয়োজনীয় কাগজপত্র সহ উপস্থিত থাকতে বলেছেন।মাসুদুল হাসান বর্তমানে দিনাজপুর জেলার হাকিমপুর উপজেলা প্রাথমিক শিক্ষা কর্মকর্তা হিসেবে কর্মরত আছেন। তার সাথে মোবাইল ফোনে যোগাযোগের চেষ্টকরা হলে তাকে পাওয়া যায়নি।অভিযোগকারী কুটিপাড়া সরকারী প্রাথমিক বিদ্যালয়ের প্রধান শিক্ষক রেজাউল করিম বলেন আমি অভিযোগের মাধ্যমে সরেজমিন তদন্ত পূর্বক ওই কর্মকর্তার বিরোদ্ধে আইনানুগ ব্যবস্থা গ্রহনের দাবি করেছি।উপজেলা প্রাথমিক শিক্ষা কর্মকর্তা শরীফা আকতার বলেন আগামী ১৭ সেপ্টেম্বর পূর্বের কর্মকর্তার তদন্ত হবে জেলা অফিসে মর্মে আমাকেও একািট চিঠি দিয়েছে।